19/07/2011 | Administración LocalMunicipal
Valdoviño
Anuncio: nomeamento tenencias de Alcaldía e Xunta de Goberno Local

Polo presente faise público, en cumprimento do artigo 44 do ROF, que a Alcaldía-Presidencia do Concello de Valdoviño ditou a Resolución Nº 19072011 de data 30 de xuño de 2011, relativa ao nomeamento de Tenentes de Alcalde e Xunta de Goberno Local, co seguinte contido: “Resultando que o pasado día 11 de xuño de 2011 tivo lugar a constitución do Concello de Valdoviño, coma consecuencia das eleccións locais celebradas o vinte e dous de maio e resultando proclamado Alcalde o que suscribe, Vistos os artigos 20.1 e 23.3 da Lei 7/1985, de 2 de abril, reguladora das Bases do Réxime Local, e artigos 46 e 47 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, de 28 de novembro de 1986 pola presente RESOLVO: PRIMEIRO.- Nomear Tenentes de Alcalde ós seguintes Concelleiros: 1º.- Don AGUSTIN ENRIQUE MUTILOA TOGOLA 2º.- Don NEZAR MANNI BERICUA 3º.- Dona Lorena Noemi Ionela Andreea Hamdan Frej. SEGUNDO.- Corresponde ós nomeados, polo mesmo orde, sustituirme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como nos supostos de vacante ata que tome posesión o novo Alcalde. TERCEIRO.- A Xunta de goberno local que estará presidida por esta Alcaldía e que estará integrada polos anteditos Tenentes de Alcalde, terá as seguintes atribucións: A) A asistencia permanente e asesoramento ó Alcalde no exercizo das súas atribucións. B) As atribucións que esta Alcaldía, de forma expresa delega na mesma e que son as seguintes: 1.- A concesión de toda clase de licenzas 2.- As contratacións e concesións de toda clase de obras, servizos e suministros, ás que fai referencia o artigo 21.1. ñ) da Lei 7/1985, de 2 de abril, que teñan un importe superior 3.005,06 euros.3.- A aprobación dos proxectos de obras e de servizos cando sexa competente para a súa contratación ou concesión e estean previstos no Presuposto.4.- Dispoñer gastos con contía superior a 3.005,06 euros, dentro dos límites que competan ó Alcalde e os expresamente previstos nas Bases de Execución do Presuposto Municipal, así como aprobar as facturas que correspondan ó desenvolvemento normal do presuposto municipal e que fosen recibidas polo Servizo de Intervención-Tesourería, sempre que a contía individual de cada unha exceda de 3.005,06.5.- A aprobación dos instrumentos de planeamento de desenvolvemento do Planeamento xeral non expresamente atribuídas ó pleno, así como os instrumentos de xestión urbanística e dos proxectos de urbanización.6.- Organizar os servicios de recadación e tesourería, sen perxuizo das facultades do pleno para aprobar as formas de xestión deses servicios.7.- A aprobación das certificacións de obras, cando a súa contía supere os 2.404,05 euros, así como as actas de recepción de obras, servizos e suministros dos que sexa competencia súa a contratación.8.- Informa-los expedientes relativos a actividades clasificadas, así como informar en expedientes relacionados coa concesión de licenzas urbanísticas. -240 9.- A adquisición de bens inmobles e dereitos suxeitos á lexislación patrimonial cando o seu valor non supere o 10% dos recursos ordinarios do Presuposto nen o importe de 3 millóns de euros, así coma a enaxenación do patrimonio, cando o seu valor non supere a porcentaxe nen a contía indicada. A Xunta de goberno local celebrara sesión ordinaria semanalmente os mércores ás doce horas. CUARTO.- Que queden derogados Decretos, acordos, resolucións e calquera outro acto ou norma municipal que se opoña a este acordo. QUINTO.- Publicar no Boletín Oficial da Provincia os nomeamentos efectuados, que surtirán efecto dende o día de hoxe, con independencia da data de publicación, de conformidade co previsto no artigo 44 do Regulamento de Organización das Entidades Locais. SEXTO.- Notificar os nomeamentos aos interesados e dar conta desta resolución ao Pleno da Corporación na primeira sesión que celebre. Dado na Casa do Concello de Valdoviño, a trinta de xuño de 2011. O ALCALDE, Perante min: A SECRETARIA ACCTAL, Asdo.- José Antonio Vigo Lago Asdo.- Pilar Rivera Rodríguez Valdoviño, 05 de xullo de 2011. O Alcalde. Asdo: José Antonio Vigo Lago.